Publication: Magyar Közlöny
Issue: MK-2003-39 (Year: 2003, Number: 39)
Era: 1990-2004
Section: a 16/2003. (IV. 18.) BM rendelethez
Paragraph Index: 394

7. Társadalmi és kommunikációs ismeretek alkalmazása során a rendõr: — ismerje a rendõri munka helyét és szerepét a társadalomban, kapcsolódásait más rendvédelmi, rendészeti és civil szervezetekkel, rendelkezzen továbbá olyan szakmai fogalomkészlettel, amelyek segítségével leírhatók és megragadhatók a bûnözéssel kapcsolatos társadalmi és szociális, pszichológiai problémák, azok társadalmi és rendõri megelõzésének, a különbözõ konfliktusok megoldásának lehetõségei; — alkalmazza komplex és integrált módon azokat a szociológiai, pszichológiai, kommunikációs, erkölcsi, szakmai-etikai ismereteket, amelyek erõsítik a szakmai motiváltságot, az erkölcsi tartást, a társadalom egyes közösségeivel történõ aktív és konfliktusmentes együttmûködést; — legyen képes a pszichológia és a kommunikáció alkalmazható eredményeinek a rendõri munkában való szoros adaptációja révén egy-egy jellegzetes emberi magatartásforma mögött rejlõ érdek és indulati motívumokat nagy biztonsággal felismerni, azt megfelelõ intézkedési kommunikációval, magatartással kezelni, etikusan viselkedni.

Source: https://magyarkozlony.hu/hivatalos-lapok/965ff0ba7e3db262dd44468a70f4f3c251688ca7/dokumentumok/1ff44f94b005af5bb7fe6270743114d2687dcb96/letoltes